text: Gustong ma-suportahan ku Gobyerno Probinsyal it Akean ro Municipal Ordinance No. 2016-008 “An Ordinance Prohibiting The Use, Sale, Distributions & Advertisement of Cigarettes & other Tobacco Products & Electronic Cigarettes in all Public Places, Imposing Penalties for Violations Thereof and Providing Funds Therefore & For Other Purposes” kaparehas man sa ana ku mga munisipalidad it Buruanga, Ibajay, Tangalan ag Makato ag kaeakip man ro madali eon lang ma-aprubahan nga ordinansa ku mga Banwa it Nabas, Numancia ag Malinao pina-agi sa pagbaeay ag pag-aprubar it Comprehensive Smoke Free Ordinance for the Province of Aklan.
  Suno kay SB Mark Quimpo, Proponent it resolusyon, sa plano ku LGU Kalibo nga i-lunsar ro implementasyon it rondayang ordinansa sa marso, kinahang-ean gid ro suporta it tanan nga organisasyon ag pumoeoyo eabi gid ro Gobyerno Probinsyal it Akean. Ana pa nga nasayuran nga ro probinsya it Akean hay may ordinansa eon may 10 dag-on ro nakataliwan nga kinahang-ean ma-update ag ro pag-craft it Comprehensive Smoke Free Ordinance hay sadyaan nga tikang.
  Ginpasaeamatan man ni SB Member Cynthia Dela Cruz rong pag-proponer it resolusyon ni SB Member Mark Quimpo, ana man nga ginbalita ro pag-umpisa it trng. It mga enforcers ag iba pang aktibidad. Rong ordinansa man it Kalibo hay komprehensibo tungod may una eon ra nga cessation clinic, advocacy group, quitters group ag penalties.
  Total views : 59874